
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 15 mai 2007

Nr.29/182
RAPORT

asupra propunerii legislative de modificare şi completare a Legii nr.128/1997 privind 

Statutul personalului didactic 

(Pl.x. 263/2.05.2007)


1. În conformitate cu prevederile art.95 din Regulamentul Camerei Deputaţilor, republicat, cu adresa nr.   Pl.x. 263/ 2 mai 2007, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu propunerea legislativă de modificare şi completare a Legii nr.128/1997 privind Statutul personalului didactic (Pl.x. 263/2.05.2007).

La întocmirea raportului, Comisia a avut în vedere avizul favorabil al Comisiei pentru egalitatea de şanse pentru femei şi bărbaţi, avizele negative de la Comisia pentru muncă şi protecţie socială şi Comisia juridică, de disciplină şi imunităţi,  precum şi avizul Consiliului Legislativ.

Propunerea legislativă vizează modificarea prevederilor din Legea nr.128/1997 privind Statutul personalului didactic, în sensul că la împlinirea vârstei de pensionare, cadrele didactice să beneficieze de pensia de serviciu în cuantumul prevăzut la art.82 din Legea nr.303/2004, republicată, adică 80% din ultimul salariu brut. Pensiile cadrelor didactice se actualizează în raport de nivelul salariului brut al cadrelor didactice în activitate, cu aceeaşi vechime, iar partea din pensia de serviciu care depăşeşte nivelul pensiei din sistemul asigurărilor sociale de stat se suportă din bugetul de stat.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi  14 deputaţi, din totalul de 26 membri ai Comisiei. 

4. Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (8) pct.1 din Regulamentul Camerei Deputaţilor, republicat,  Camera Deputaţilor este prima Cameră sesizată. 

5. În urma dezbaterii, în şedinţa din 14 mai 2007, Comisia, cu 12 voturi pentru, un vot împotrivă şi o abţinere, propune Plenului  adoptarea propunerii legislative, cu amendamentele din Anexă.
PREŞEDINTE,









SECRETAR, 
             Lia OLguţa Vasilescu

Consilier,

             Consultant,
                                         Monica Tudor 















Anexă

I. AMENDAMENTE ADMISE   

	Nr.

crt.
	Text Lege nr.128/1997 privind Statutul personalului didactic
	Text propunere legislativă

	Text propus de Comisie
(autorul amendamentului)
	Motivare

	0
	1
	2
	3
	4

	1.
	---

	Titlul Legii: „Lege de modificare şi completare a Legii nr.128/1997 privind Statutul personalului didactic”
	Titlul Legii: „Lege pentru completarea art.126 din Legea nr.128/1997 privind Statutul personalului didactic”
	Respectarea normelor de tehnică legislativă.

	2.  
	Art. 126. - (1) Personalul didactic beneficiază de pensie pentru munca depusă şi limită de vârstă, de pensie pentru pierderea capacităţii de muncă, de pensie suplimentară şi de alte drepturi de asigurări sociale, în condiţiile legii. 

(2) Membrii de familie pot beneficia, în condiţiile legii, de pensie de urmaş.
	Text nemodificat


	Text nemodificat

	

	3. 
	
	Art.126 se modifică şi se completează după cum urmează:
(3) Personalul didactic beneficiază de pensie de serviciu în cuantumul prevăzut la art.82 din Legea nr.303/2004, republicată, privind Statutul judecătorilor şi procurorilor.

(4) Pensiile cadrelor didactice se actualizează în condiţiile alin.3 în raport cu nivelul salariului brut ale cadrelor didactice în activitate, cu aceeaşi vechime.

(5)  Partea din pensia de serviciu care depăşeşte nivelul pensiei din sistemul asigurărilor sociale de stat se suportă din bugetul de stat.
	Articol unic – La  articolul 126 din Legea 128/1997 privind Statutul personalului  didactic, publicată în Monitorul Oficial al României, Partea I, nr.158 din 16 iulie 1997, cu modificările şi completările ulterioare, după alineatul (2) se introduc trei noi alineate, alin.(3), (4) şi (5), cu următorul cuprins:

Text nemodificat

(4) Pensiile de serviciu ale cadrelor didactice se actualizează în condiţiile alin.(3) în raport cu nivelul salariului brut al cadrelor didactice în activitate, cu aceeaşi vechime.

Autor: Comisia
Text nemodificat
	Respectarea

Tehnicii legislative
Precizare necesară pentru înţelegerea textului.

